Αφέντη μου!
Ιερεμία;
Ξύπνα.
Ξύπνα, Ιερεμία.
Ξέχασες τι μέρα είναι σήμερα;
Φεύγουμε για την Ιερουσαλήμ. Η μητέρα σου περιμένει έξω.
Ιερεμία, βιάσου.
΄Ελα.
Ο Βασιλιάς υποσχέθηκε ένα Πάσχα που θα θυμούνται αιώνια.
Ξέρεις γιατί η σημερινή μέρα θα μείνει στην ιστορία, γιε μου;
Εορτάζουμε την αποκατάσταση του Ναού του Σολομώντα.
Ο Βασιλιάς Ιωσίας βρήκε τους νόμους του Μωυσή! Σκέψου το!
Τους νόμους του λαού μας που είχαν χαθεί για έναν αιώνα.
Ο Βασιλιάς τους βρήκε και τους ξαναδίνει στο λαό.
Είναι σαν να μας δίνει ο ίδιος ο Θεός μία δεύτερη ευκαιρία.
Μεγάλη τιμή για τον πατέρα σου να κάνει τη θυσία αυτή την άγια μέρα.
Ως απόγονος του Ααρών, ως ιερέας...
κάποτε θα έρθει και η σειρά σου να έχεις τόσο μεγάλη τιμή.
-Ιερεμία, μην απομακρύνεσαι. -Μητέρα, δεν θα χαθώ.
Κοίτα την ομορφιά αυτών των πυλών, Ιερεμία.
Η Ιερουσαλήμ δοξάζει το έθνος μας και φωτίζει όλο τον πλανήτη.
Κανείς δεν μπορεί να καταστρέψει αυτή την πόλη.
Ο Κύριος κατοικεί σε αυτήν.
Θα δείξω στον Ιερεμία το εσωτερικό του ναού.
Θα βρω μια θέση μπροστά.
Γιε μου, βλέπεις αυτές τις σκάλες;
Οδηγούν στο Ιερό.
Στέκεσαι κοντά στις πλάκες όπου ο Κύριος έγραψε τις εντολές Του.
Είναι ο Δεκάλογος της Διαθήκης μεταξύ Θεού και ανθρώπου.
Πρέπει να τηρούμε το νόμο Του για να παραμείνουμε ελεύθεροι.
Θα διδάξω στα παιδιά μου τους νόμους Του.
Κι αυτά θα διδάξουν τα παιδιά τους. Αυτή είναι η Διαθήκη.
-Ποιος έρχεται; -Ο μέγας Βασιλιάς Ιωσίας.
Κοίτα προσεκτικά, Ιερεμία. Τι βλέπεις;
Σε αγίασα πριν καν σε πλάσω στην κοιλιά της μητέρας σου.
Είσαι προφήτης.
Θα μιλάς σε όποιον σε στέλνω και θα λες ότι σε προστάζω.
Κύριε, δεν ξέρω να μιλάω. ΄Ενα παιδί είμαι μόνο.
Μην το λες αυτό.
΄Εβαλα τα λόγια μου στο στόμα σου.
Σήμερα, σε διορίζω πάνω από έθνη και βασίλεια.
Μην τους φοβηθείς διότι είμαι μαζί σου για να σε ελευθερώνω.
Μα είμαι μόνο παιδί.
Ιερεμία!
Ιερεμία, ξύπνα!
-΄Ονειρο έβλεπες. -΄Ονειρο;
Φώναζες "Μα είμαι μόνο παιδί".
ΒΑΒΥΛΩΝΑ ΔΕΚΑΕΞΙ ΧΡΟΝΙΑ ΑΡΓΟΤΕΡΑ
Ναβουχοδονόσωρ, ο νέος βασιλιάς της Βαβυλώνας!
Νίκησες τους Αιγύπτιους.
Τώρα πια, κανείς δεν μπορεί να απειλήσει την εξουσία σου.
Ο κόσμος μού ανήκει.
Πάμε να πάρουμε αυτό που οι θεοί έδωσαν στη Βαβυλώνα!
Στην Ιερουσαλήμ!
Με αυτή την εντολή σε προστάζω.
Δεν είναι κρυφό...
Ο λόγος στο στόμα και την καρδιά σου είναι.
Αν τη φωνή του Κυρίου εισακούσεις...
και αν Του αφοσιωθείς με όλη σου την καρδιά και ψυχή...
ο Κύριος αγάλλεται, όπως χαίρει για τους πατέρες σου.
΄Οπως ειπώθηκε, έτσι θα γίνει, σύμφωνα με το Λόγο του Κυρίου...
που βρήκε ο Βασιλιάς Ιωσίας. Ο Θεός να τον αναπαύσει.
Ευχαριστώ, αφέντη μου.
-Ο Θεός μαζί σας. -Και μαζί σας, παιδιά.
Απόψε ξεκινά η μέρα του Κυρίου.
Την επομένη του Σαββάτου, ξεκινά η δική σου.
Τι εννοείς, πατέρα;
Θα πάμε στην Ιερουσαλήμ. Κανόνισα μεγάλη τιμή για σένα.
Η μητέρα σου ετοίμασε πλούσιο γεύμα για τον εορτασμό του Σαββάτου.
-΄Ελα μαζί μας, Ευφραίμ. -Με περιμένουν οι δικοί μου.
Τι τιμή είναι, πατέρα;
Και οι δυο με βοηθήσατε στην προε- τοιμασία της τελετουργικής θυσίας.
Σε δύο μέρες, θα κάνετε τη δική σας θυσία.
Θα εξασκήσετε την ιεροσύνη σας για πρώτη φορά στο ναό της Ιερουσαλήμ.
-Για ποιον θα τελέσετε τη θυσία; -Για τον Κύριο!
Φυσικά, αλλά εννοούσα εκ μέρους ποιου;
Θα το κρατήσω μυστικό μέχρι αύριο.
Σας λέω μόνο ότι δεν είναι εκ μέρους υποδηματοποιού ή βοσκού.
Με παρακολουθούσες πάλι;
Δεν ξέρεις ότι δεν είναι σωστό να μην αναγγέλλεις την άφιξή σου;
Μακάρι να είχα τη μισή σου τόλμη.
Γι΄ αυτό είμαστε τόσο ταιριαστό ζευγάρι.
Βασίσου στην τόλμη μου κι εγώ θα βασίζομαι στη γλυκύτητά σου.
Θα τελέσω την πρώτη μου θυσία στο ναό, στην Ιερουσαλήμ.
΄Ελα να το πεις στον πατέρα μου. Θα νιώσει τόση περηφάνια!
΄Οχι, υποσχέθηκα στον πατέρα μου να γυρίσω πριν δύσει ο ήλιος.
-Αλλά έπρεπε να με δεις, ε; -΄Επρεπε να σε δω.
-΄Εχω αργήσει. -΄Ελα αργότερα!
Και την επόμενη φορά, πες το μου όταν έρθεις!
Δόξα στον Κύριο που ευλόγησε τη μέρα του Σαββάτου.
Στον Κύριο και Βασιλιά του Ιούδα.
Ο βασιλιάς Ιωσίας αντιστάθηκε στους Αιγύπτιους στη Μεγιδδώ.
Ο Θεός να τον αναπαύσει.
Και τώρα ο γιος του, ο Ιωακείμ, τους υποκλίνεται.
Από τη μία πλευρά η Βαβυλώνα που οπλίζεται, απ΄την άλλη, η Αίγυπτος.
Αντί να αναλάβουμε δράση, δοξάζουμε το παρελθόν μας.
Θα μας συντρίψουν πάλι!
Το βασίλειο του Ιούδα πρέπει να μείνει ανεξάρτητο!
Είναι Σάββατο! Ο Θεός αναπαύτηκε το Σάββατο! Δεν μπορούμε κι εμείς;
Πατέρα, επιθυμώ να παντρευτώ.
-Πώς την λένε; -Ιουδίθ.
-Γι΄ αυτό άργησες... -Ναι.
Η Ιουδίθ είναι από καλή οικογένεια. Σου δίνω την ευχή μου.
Πάρε την ευχή του πατέρα της και μετά θα το γιορτάσουμε όλοι.
Ο γιος μας θέλει να σας πει κάτι!
Στην άκρη!
-΄Ελα! -Γιατί ήρθαν οι άνδρες του Βασιλιά;
Θέλω να ακούσω τι λένε.
Σε δύο μέρες, ο Βασιλιάς θα αναγγείλει την απόφασή του.
Θέλω να σου δώσω μία ευκαιρία.
Θα πληρώσω το χρέος σου, αν μου δώσεις την κόρη σου.
Προτιμώ την σκλαβιά.
Σκέψου το, γέρο. Σκλαβιά για όλη σου την οικογένεια;
΄Εξω!
Να δω πόσο περήφανος θα ΄σαι όταν θα γλείφεις τα πατώματα.
΄Εξω!
Από πότε έχει προβλήματα ο πατέρας σου;
Θα βρούμε έναν τρόπο να τον βοηθήσουμε.
Ο πατέρας μου έχει υψηλή θέση.
Θα ΄ναι πολύ σημαντικός για να κανονίσει να τελέσω θυσία στο Ναό.
Ο Βασιλιάς θα κρίνει δίκαια και θα δώσει χρόνο στον πατέρα σου.
Μην ανησυχείς.
΄Οταν ο Βασιλιάς αναγγείλει την απόφασή του...
θα βοηθήσω να πληρώσουν το χρέος και θα παντρευτώ την Ιουδίθ.
Θα έχεις φίλους που μπορούν να βοηθήσουν.
Φυσικά, θα μιλήσω σε όποιον χρειαστεί.
Κατάλαβε όμως ότι αν τα πράγματα δεν πάνε όπως ευχόμαστε...
σύμφωνα με το νόμο, οι οφειλέτες πρέπει να υπηρετήσουν επτά χρόνια...
-Επτά χρόνια; -Επτά χρόνια.
Να υπηρετήσουν τους πιστωτές τους και μετά είναι ελεύθεροι.
-Εννοείς ότι θα γίνει αυτό; -Δεν είμαι προφήτης να προβλέψω.
Εγώ λέω μόνο ό,τι συμβαίνει στο παρόν.
Πρέπει να ετοιμαστείς για την πιο σημαντική στιγμή της ζωής σου.
Την πρώτη σου θυσία στον έναν και μοναδικό Θεό, στην Ιερουσαλήμ.
Ιερεμία!
Κοίτα προσεκτικά, Ιερεμία. Τι βλέπεις;
-Μία αμυγδαλιά. -Είναι η εποχή της;
-Είναι έτοιμη να ανθίσει. -Σωστά είδες.
΄Οπως αυτό το δέντρο βιάζεται να ανθίσει...
έτσι και ο Θεός βιάζεται να διαδώσει το Λόγο Του.
΄Ηρθε η ώρα να μιλήσεις. Σήκω και πες τους ό,τι σε προστάξω.
-Ποιος είσαι; -΄Ηρθε η ώρα, Ιερεμία.
΄Αφησέ με.
΄Ενας απλός άνθρωπος είμαι.
΄Ηρθε η ώρα.
Θα μείνουμε στην πόλη έως αύριο, στο Ναό.
Σήμερα, είναι η σειρά του Ευφραίμ. Αύριο, θα είναι η δική σου.
Θέλω να παρακολουθήσεις την τελετή για να προετοιμαστείς καλύτερα.
Θα μας πείτε εκ μέρους ποιου κάνουμε τη θυσία;
Το μόνο που μπορώ να πω είναι ότι θα είναι πολύ σημαντικοί άνθρωποι.
Πάω να ακούσω την απόφαση του Βασιλιά.
Θέλω να βεβαιωθώ ότι όλα θα πάνε καλά για την οικογένεια της Ιουδίθ.
Θα σε περιμένω στο Ναό.
Είναι πολύ σημαντικό να είσαι έτοιμος για την αυριανή τελετή.
-Σε παρακαλώ, μην αργήσεις. -Καταλαβαίνω, πατέρα.
-Ετοιμάσου καλά, Ευφραίμ. -Θα έρθω μαζί σου.
Χρειάζεσαι προστασία. Μην ανησυχείτε, δεν θα αργήσουμε.
-Ποιος είναι δίπλα στο Βασιλιά; -Ο αδερφός του, Ματθανίας. Σώπα.
Είναι εποχή ευημερίας για το έθνος μας.
Η ευημερία είναι αποτέλεσμα της καλής πίστης των συναλλασσόμενων.
Της συμφωνίας ότι ό,τι δανείζεται, επιστρέφεται.
Η παραβίαση αυτής της συμφωνίας απειλεί την ευημερία του λαού.
΄Οποιος την παραβιάζει θα τιμωρείται.
Αποφασίσαμε ότι ο Ελιακείμ που αρνήθηκε να πληρώσει το χρέος του...
πρέπει να παραδώσει τα υπάρχοντα και δικαιώματά του...
και να υπηρετήσει μαζί με τους δικούς του τον πιστωτή του, Εζέρ.
Ας πάρουν τους άνδρες, το κορίτσι το θέλω.
Κουνηθείτε.
Πρέπει να πάμε στο ναό.
Θα σε βρω εκεί.
Πρέπει να μιλήσω με τον πατέρα της Ιουδίθ.
-΄Εχεις συγγενείς εδώ; -Ναι, τα ξαδέρφια του πατέρα μου.
΄Ηρθαν από τη Βαουρίμ για να μας στηρίξουν.
Πρέπει να φύγεις. Πρέπει να πάει μαζί τους. ΄Ελα.
Δεν μπορώ να τους εγκαταλείψω. Με χρειάζονται, ειδικά τώρα.
Πάρε την Ιουδίθ. Αν βιαστείτε, θα τη βγάλετε απ΄ την Ιερουσαλήμ.
΄Εχουμε αρκετές δυσκολίες, σε παρακαλώ, Ιερεμία...
Οι θείοι νόμοι θα σας προστατεύσουν αν είναι θέλημα Θεού.
Δεν έχουν αρκετή δύναμη στη γη για να προστατεύσουν την Ιουδίθ.
Θα εκμεταλλευτούν τη δυστυχία σας για να πάρουν την Ιουδίθ.
-Πώς το ξέρεις; -΄Εχε μου εμπιστοσύνη.
Πατέρα...
΄Ελα, Ιουδίθ.
Πάω να τελέσω τη θυσία. Δεν μπορώ να απογοητεύσω τον πατέρα μου.
΄Οπως δεν θα απογοητεύσω κι εσένα.
Πρέπει να φύγουμε!
Στην άμαξα!
΄Αφησέ με!
Θα επικρατεί ειρήνη στην Ιερουσαλήμ και ευημερία στο βασίλειο του Ιούδα
διότι είμαστε οι εκλεκτοί του Θεού.
Γι΄ αυτό συγκεντρωνόμαστε στον ναό του Κυρίου.
Σωστά είδες, Ιερεμία. Σωστά είδες.
Ο λαός μου είναι ανόητος.
Είναι ικανοί να πράττουν το κακό...
αλλά δεν γνωρίζουν να πράττουν το καλό.
Ιδού, έβαλα τα λόγια μου στο στόμα σου.
Θα μιλάς εκ μέρους μου, Ιερεμία.
-Πού ήσουν; Σε περιμέναμε. -Το ξέρω. Λυπάμαι, πατέρα.
Ο Ευφραίμ στεναχωρήθηκε που δεν ήρθες στην τελετή του.
Στεναχωρήθηκε επειδή δεν έγινε παρουσία του Βασιλιά.
Μου είπε για την απόφαση. Προσπάθησα να σε προετοιμάσω.
Συμπονώ την Ιουδίθ και τους δικούς της, αλλά ο Θεός θα τους προσέχει.
Πώς θα σε προσέχει αν δε βοηθήσεις; Πάμε να αρχίσουμε.
΄Ελα, γιε μου.
Σειρά σου, Ιερεμία.
Είναι παχείς και μαλθακοί. Η μοχθηρία τους δεν έχει όρια.
Δεν κρίνουν δίκαια τους ορφανούς για να τους βοηθήσουν...
και δεν μάχονται για τα δικαιώματα των απόρων.
Δεν πρέπει να τους τιμωρήσω γι΄ αυτό;
Ιερεμία, βάζω τα λόγια μου στο στόμα σου!
Τι κάνεις;
Πατέρα...
Ιωακείμ...
Ματθανία...
΄Ολοι σας!
Ακούστε τον Λόγο του Κυρίου!
Αυτά λέει ο Κύριος, ο Θεός του Ισραήλ.
Διορθώστε τις πράξεις σας και θα σας αφήσω να κατοικείτε εδώ.
Μην πιστεύετε ψευδείς λόγους.
Αυτός είναι ο Ναός του Κυρίου!
Ο Ναός του Κυρίου!
Ο Ναός του Κυρίου.
Διότι αν είστε δίκαιοι...
αν δεν καταπιέζετε τους ξένους, αν δεν χύνετε αθώο αίμα εδώ...
θα σας αφήσω να κατοικήσετε εδώ, στη γη που έδωσα στους πατέρες σας.
Οι ψευδείς λόγοι δεν θα σας ωφελήσουν.
Κλέβετε, φονεύετε, μοιχεύετε...
βλαστημάτε, καίτε θυμιάματα στον Βάαλ...
λατρεύετε ξένους θεούς...
κι έρχεστε και στέκεστε ενώπιόν μου στον οίκο μου...
και λέτε ΄΄Ελευθερωθήκαμε!΄΄
Μόνο και μόνο για να συνεχίσετε να διαπράττετε αυτά τα αίσχη;
Ιδού, εγώ ο ίδιος το είδα...
είπε ο Κύριος.
Προφήτευσε!
Χελκία...
Μίλησες επαινετικά για αυτό το αγόρι.
Σε μας, όμως, φαίνεται ότι είναι εκτός εαυτού από τη συγκίνηση.
Σου επιτρέπω να ξανάρθεις, αλλά δεν θέλω να ξαναδώ το γιο σου.
Κατάλαβες;
Δεν πρέπει να μιλάς στο όνομα του Κυρίου, αλλιώς θα πεθάνεις.
Μην βλασφημήσεις ξανά.
Πατέρα!
Γιατί δεν με βοήθησες;
Ιερεμία!
΄Εμαθα ότι έκανες μεγάλη εντύπωση χθες.
΄Ετσι φαίνεται.
Εγώ έπρεπε να τελέσω τη θυσία ενώπιον του Βασιλιά.
Θα ήταν σοφότερο.
-Φεύγεις; -Ναι.
-Τι μπορώ να κάνω; -Φρόντισε τους γονείς μου.
Και κράτα την καρδιά σου ανοιχτή όπως το πολυμήχανο μυαλό σου.
Ευφραίμ, ακούω φωνές, βλέπω οράματα...
Νομίζω ότι με καλεί ο Θεός να λέω αυτά τα πράγματα...
να κάνω αυτά τα πράγματα.
΄Οταν ήμουν στο Ναό, μπροστά στον Βασιλιά...
ένιωσα μια φωτιά να καίει μέσα μου σαν να μιλούσε ο Θεός μέσω εμού.
Δεν ξέρω πώς αλλιώς ξεστόμισα αυτά τα λόγια.
Δεν έχει σημασία.
Αυτό που συνέβη με οδήγησε στο να κάνω αυτό που είπες.
Να παντρευτώ την Ιουδίθ. Σε ευχαριστώ γι΄ αυτό, φίλε μου.
Ο Θεός μαζί σου.
Κοίτα προσεκτικά, Ιερεμία. Τι βλέπεις;
-΄Ενα αναποδογυρισμένο δοχείο. -Προς τα πού κοιτά;
Προς το Βορρά.
Από το Βορρά θα έρθουν δεινά για όλους τους κατοίκους αυτής της γης.
Θα αναγγείλω την κρίση μου για όλες τις πόλεις του Ιούδα...
για τις κακές τους πράξεις κι επειδή με εγκατέλειψαν.
Κύριε, άφησέ με, σε παρακαλώ.
Πες τους ό,τι σε προστάξω.
Θα σε πολεμήσουν, αλλά δεν θα σε νικήσουν...
γιατί είμαι στο πλευρό σου και θα σε ελευθερώσω.
΄Οχι εμένα, Κύριε!
Σε υπηρέτησα στην Ιερουσαλήμ. Σε ικετεύω, άφησέ με να φύγω.
Δεν θα πάρεις γυναίκα και δεν θα κάνεις ούτε γιο, ούτε κόρη.
Γιατί;
Τα παιδιά και οι μητέρες θα βρουν οδυνηρό θάνατο σ΄ αυτή τη γη.
Διότι οι πατέρες τους δεν τήρησαν τον Λόγο μου.
Κύριε, μην με βαρύνεις με αυτό το φορτίο!
Πήγαινε και ανάγγειλέ το στην Ιερουσαλήμ.
Δεν μπορώ να γυρίσω εκεί. Θα με λιθοβολήσουν.
Ο Βασιλιάς θα με εξορίσει!
Δώσε μου ένα σημάδι, Κύριε...
για να με πιστέψουν!
Μην με αφήσεις να το κάνω μόνος!
Κύριε, μην με αφήσεις να το κάνω μόνος.
Ιερεμία!
Είμαι ο Βαρούχ...
γραφέας στο Ναό.
΄Ακουσα ότι πας στη Βαουρίμ. ΄Επρεπε να σε βρω.
Σε άκουσα να μιλάς.
Αυτά τα λόγια δεν ήταν δικά σου.
Μόνο με τη Θεία φώτιση μπορεί κάποιος να μιλήσει έτσι.
Είσαι προφήτης και θέλω να πορευτώ μαζί σου.
Με κούρασε η υποκρισία στην Ιερουσαλήμ.
Θα είναι σκληρή ζωή, Βαρούχ.
Ο Κύριος μού ζήτησε να γυρίσω στην Ιερουσαλήμ.
-Για να πεθάνεις; -΄Οχι, για να κηρύξω τον Λόγο Του.
Αν ο Βασιλιάς και οι άρχοντες ακούσουν, θα τους συγχωρέσει.
-Τι έφερες; -Τους πάπυρούς μου.
Ας γράψουμε το Λόγο του Θεού. Θα τον διαβάσεις στο Ναό.
Αυτά είπε ο Κύριος, ΄΄Να είστε δίκαιοι και σωστοί...
Να απελευθερώνετε τον αδύναμο από το χέρι του καταπιεστή...
Να μην κάνετε κακό στους ξένους, τους ορφανούς, τις χήρες...
να μην χύνετε αθώο αίμα σε τούτο το ναό.
Αν πράξη τα κάνετε αυτά, από τις πύλες αυτού του οίκου...
θα περάσουν βασιλείς που στο θρόνο του Δαυίδ θα καθίσουν.΄΄
Αν, όμως, δεν ακούσετε αυτά τα λόγια, ορκίζομαι, είπε ο Κύριος...
ότι οι Βαβυλώνιοι βασιλείς θα΄ρθουν και θα καταστρέψουν αυτή τη χώρα.
Απαράδεκτο!
Πρέπει να μιλήσουμε στο Βασιλιά.
-Πώς σε λένε; -Βαρούχ.
Ο Ιερεμίας σού υπαγόρευσε αυτά τα λόγια;
Μάλιστα.
Πιστεύουμε ότι ο Θεός μίλησε στον Ιερεμία.
Δώσε μας τους πάπυρους να τους διαβάσουμε στο Βασιλιά...
ώστε να τον πείσουμε ότι ο Ιερεμίας λέει την αλήθεια.
Αν αποτύχουμε, όμως, κάποιοι θα θελήσουν το θάνατο του Ιερεμία.
΄Ισως και τον δικό σου.
Είπε ότι ο βασιλιάς της Βαβυλώνας θα έρθει να μας καταστρέψει;
Είπε ότι θα γίνει αν δεν αλλάξουμε τρόπο ζωής, στα μάτια του Κυρίου.
Να δω αυτό που διάβαζε.
Είπε ότι οι Βαβυλώνιοι θα καταστρέψουν τη χώρα!
Αυτό είναι προδοσία!
΄Οσο έχουμε την προστασία των Αιγυπτίων, δεν θα γίνει αυτό.
Αδερφέ μου, πρέπει να θυμίζουμε στο λαό τη δύναμη όχι την αδυναμία.
Αυτός ο Ιερεμίας λέει ότι μιλά εκ μέρους του Θεού. Προφήτης!
Μεγαλειότατε!
Πρέπει να φύγουμε.
Δεν άκουσαν.
Ο Βασιλιάς έκαψε τον πάπυρο.
Πρέπει να ξαναπροσπαθήσουμε.
Ξέρεις τι θα σήμαινε αυτό;
Ο Κύριος είπε ότι είναι στο πλευρό μου, στο πλευρό μας.
-Θα μας σώσει. -Πώς είσαι τόσο σίγουρος;
Προφήτευσα!
Οι Βαβυλώνιοι ήρθαν, όπως είπε ο Κύριος.
Πρέπει να κρυφτούμε μέχρι να γράψουμε νέο πάπυρο.
Μετά θα συνεχίσουμε το έργο του Κυρίου.
Είναι πολύ αργά για το Βασιλιά, αλλά όχι για την Ιερουσαλήμ. ΄Ελα.
Ανοίξτε την πόρτα!
Πατέρα...
Προσευχηθείτε δίπλα στο θείο σας. Παρηγορήστε τον ξάδερφό σας.
Μάλιστα, πατέρα.
Ο λαός του Ιούδα χρειάζεται τη βοήθειά σου.
Ο Ιωακείμ είναι πολύ άρρωστος για ν΄ αντιμετωπίσει τους Βαβυλώνιους.
Πιστεύεις ότι ο λαός με θέλει για βασιλιά;
Αν όχι εσένα, ποιον; Τον γιο του αδερφού σου;
Ας αφήσουμε τον Ναβουχοδονόσωρ να ανακηρυχθεί βασιλιάς!
Ο αδερφός μου γεννήθηκε για να γίνει βασιλιάς.
Δεν πίστευα ποτέ ότι θα πεθάνει τόσο νέος.
Από τον άνθρωπο εξαρτάται αν θα απαντήσει στο κάλεσμα του Θεού.
Θα δηλώσω υποταγή στον Ναβουχοδονόσωρ.
Πείσε τον αδερφό σου και την οικογένειά του να παραδοθούν...
για να σώσουν την πόλη.
Οι Βαβυλώνιοι θα τους εξορίσουν.
Και θα ανακηρύξουν εσένα Βασιλιά του Ιούδα.
Μόνο όταν το πνεύμα του αδερφού μου μάς αφήσει.
Λυπάμαι για το θάνατο του πατέρα σου.
Σοφά έπραξες και παραδόθηκες. ΄Ισως ωφεληθείς από αυτό.
Σε κάνω ισόβιο μέλος της αυλής μου στη Βαβυλώνα.
Ματθανία!
Σε ευχαριστώ για τα δώρα και την εξυπηρέτηση.
Είσαι ο νέος βασιλιάς του Ιούδα.
Εφεξής θα σε λένε Σεδεκία.
Φυσικά, για να μην χάσεις την εύνοιά μας...
οι υπουργοί μου θα καθορίσουν τη συνδρομή...
που περιμένουμε να καταβάλλετε ετησίως ως δείγμα της φιλίας σας.
Και κάτι άλλο...
Θα πάρω στη Βαβυλώνα τους υπουργούς του Ιωακείμ...
μαζί με τους άρχοντες της Ιερουσαλήμ.
Θα εξαιρεθούν όσοι επιλέξεις να σε βοηθήσουν στη διακυβέρνηση.
Σε αντάλλαγμα γι΄ αυτό...
περιμένουμε άλλο ένα δείγμα φιλίας.
Πράξατε σοφά, Μεγαλειότατε.
Η ειρήνη αποκαταστάθηκε στο βασίλειο του Ιούδα.
Και οι Βαβυλώνιοι δεν κατέστρεψαν την πόλη!
Ακριβώς!
Μην ακούτε αυτούς τους τρελούς που αυτοανακηρύσσονται προφήτες.
-Θα πάμε στην Ιερουσαλήμ. -΄Ισως ο νέος βασιλιάς μάς ακούσει.
Ο Ζεδεκίας νιώθει ασφαλής τώρα. Δεν κινδυνεύουμε αν πάμε.
-Θα πάω μόνος μου. -Μα γιατί;
Σειρά μου είναι να διακινδυνεύσω. Δεν θέλω να υποφέρουμε κι οι δύο.
-Ο φόρος υποτέλειας είναι τρέλα! -Η μόνη μας ελπίδα...
Η μόνη ελπίδα για το λαό σας είναι η συμμαχία με την Αίγυπτο.
΄Οχι, αφέντη μου! Η Αίγυπτος έχει ξοφλήσει!
΄Ολος ο κόσμος είναι στα χέρια του βασιλιά της Βαβυλώνας.
Να στείλουμε πρεσβευτές να ζητήσουν μείωση του φόρου υποτέλειας.
Ξεχάστε το φόρο. Αν θέλετε ελευ- θερία, συμμαχήστε με την Αίγυπτο.
Ο Ναβουχοδονόσωρ είναι πολύ μακριά.
Δεν θα ζητήσει φόρο αν του δώσουμε εδάφη να βάλει στρατεύματα.
Θα σταματήσουμε να πληρώνουμε φόρο στη Βαβυλώνα.
Θα εκμεταλλευτούμε το γεγονός ότι νομίζουν ότι είμαστε σύμμαχοι.
Αύριο θα στείλω πρεσβευτή στο Φαραώ να ζητήσει τη βοήθειά του.
Συμμαχείτε με την Αίγυπτο τώρα!
Θα δούμε αν είναι πιο ασφαλές να συμμαχήσουμε με την Αίγυπτο.
Αν θέλετε να είστε ελεύθεροι στραφείτε στον Θεό!
Ποιος είσαι;
Είναι ο γιος του Χελκία.
Εσύ είσαι ο ψευδο-προφήτης για τον οποίο μου μιλάνε.
Με λένε Ιερεμία και λέω την αλήθεια όπως μου τη δείχνει ο Θεός.
Ο Θεός σού ζήτησε να γελοιοποιηθείς μπροστά σε όλη την αυλή;
Πρέπει να αποδεχθείτε την υπεροχή των Βαβυλωνίων...
διαφορετικά, θα καταστραφεί η Ιερουσαλήμ.
Ο ζυγός της σκλαβιάς είναι πάνω σας και πρέπει να το δεχθείτε.
Μπορώ να σε σκοτώσω επιτόπου για αυτό το μήνυμα προδοσίας.
Αυτά λέει ο Κύριος...
΄΄Καλώ όλες τις φυλές των βασιλείων του βορρά...
και θα προφέρω την κρίση μου για όλες τις πόλεις του Ιούδα...
για την κακία τους διότι με εγκατέλειψαν.΄΄
Οι Βαβυλώνιοι έρχονται να φέρουν εις πέρας τις βουλές του Κυρίου.
Ο στρατός σας είναι σε ετοιμότητα, Μεγαλειότατε.
Η Αίγυπτος είναι και πάλι ισχυρή και θα πολεμήσει στο πλευρό μας.
Αν στρεφόσουν στο Θεό και όχι στους στρατηγούς σου...
θα Τον άκουγες να λέει ΄΄Μην απατάσθε.΄΄
΄΄Ο στρατός του Φαραώ θα γυρίσει στην Αίγυπτο...
και οι Βαβυλώνιοι θα καταλάβουν και θα κάψουν την πόλη!΄΄
Βλασφημία!
Ο Θεός θα κάψει αυτήν την πόλη αν δεν μετανοήσετε!
Είμαι ο Ανανίας!
Ο Κύριος λέει ΄΄΄Ετσι θα σπάσω τον ζυγό της Βαβυλώνας!΄΄
Αυτά λέει ο Κύριος, ο Θεός του Ισραήλ!
΄΄Θα σπάσω το ζυγό του Ναβουχοδονόσωρ απ΄ όλα τα έθνη...
εντός δύο ετών.΄΄
Ο Θεός μίλησε μέσω του προφήτη Ανανία!
Δεν σε έστειλε ο Κύριος!
Τα ξύλινα δεσμά που σπας θα αντικατασταθούν από σιδερένια.
΄Εκανες αυτούς τους ανθρώπους να πιστέψουν σε ένα ψέμα.
Εντός του έτους, θα είσαι νεκρός.
-Βλασφήμησε! -Βλάσφημε!
Κι εσείς θα υποδουλωθείτε στη Βαβυλώνα.
Συλλάβετέ τον!
Αυτά λέει ο Κύριος...
΄΄Ιδού, φέρνω στο βασίλειο του Ιούδα και τους κατοίκους της Ιερουσαλήμ...
όλα τα δεινά για τα οποία τους προειδοποίησα...
διότι τους μίλησα και δεν με άκουσαν.
Τους κάλεσα και δεν απάντησαν.΄΄
Είσαι ανόητος.
Ανόητος.
Οι Βαβυλώνιοι!
Ο στρατός της Βαβυλώνας επιστρέφει!
Η προφητεία σου βγήκε αληθινή. ΄Ερχονται οι Βαβυλώνιοι.
-Πόσο μακριά είναι; -Σε πέντε μέρες θα ΄ναι εδώ.
Δεν έχουμε χρόνο. Διάδωσε το εξής...
΄Οταν φτάσουν οι Βαβυλώνιοι, να πάνε όλοι να παραδοθούν.
Είναι το θέλημα του Κυρίου! Αν παραδοθούν, θα σωθούν!
-Τι μπορώ να κάνω για σένα; -Να προσέχεις.
Οι εκκλήσεις μας πέφτουν σε αυτιά κωφών και σε σκληρές καρδιές.
Η σκληρή καρδιά μπορεί να γίνει επικίνδυνο όπλο.
Είπε ότι θα γίνει κι έγινε.
Οι Αιγύπτιοι ετοιμάζουν αντεπίθεση που θ΄αναχαιτίσει τους Βαβυλώνιους.
Αλλά τα λόγια του Ιερεμία προκαλούν στον κόσμο λάθος ανησυχίες.
΄Οσα λες βασίζονται στο ότι θεωρείς τον Ιερεμία ψευδο-προφήτη.
Αν, όμως, κάνεις λάθος...
Γιατί να στείλει ο Θεός ερημίτη ενώ υπάρχουν μορφωμένοι ιερείς;
Γιατί να θέλει ο Κύριος να αφανίσει τον λαό Του;
Γιατί να σας κατηγορεί για άνομες πράξεις;
Ελισαμά, πιστεύεις τον Ιερεμία;
Δεν είμαι ακόμα βέβαιος, Μεγαλειότατε.
Αλλά όλο και περισσότεροι πολίτες δεν μοιράζονται τις αμφιβολίες μου.
Μεγαλειότατε...
΄Εχετε ισχυρό στρατό, αλλά μην αντισταθείτε στους Βαβυλώνιους.
Αυτό προφήτευσε ο Ιερεμίας. Κατεβάστε τα ξίφη σας.
Ανοίξτε την καρδιά σας στους Βαβυλώνιους.
Μόνο αν παραδοθούμε θα εκπληρώσουμε το θέλημα του Θεού.
Αν ο Θεός βρίσκει την ηγεμονία μου άδικη...
τότε πρέπει να Τον ικετεύσω να δείξει οίκτο.
΄Ολοι οι σκλάβοι στο Ισραήλ είναι ελεύθεροι από αυτή τη στιγμή.
Μεγαλειότατε, κάνετε μεγάλο λάθος. Πολλοί εξαρτώνται απ΄τους σκλάβους.
Δεν ζήτησα τη γνώμη σου!
Θα γίνει και θα γίνει αμέσως!
΄Οταν φτάσουν οι Βαβυλώνιοι, ο Θεός θα βρει το Ισραήλ χωρίς σκλάβους!
Κατάλαβες;
Παίρνει επιτέλους μια απόφαση και αποφασίζει αυτό!
΄Ενας φρουρός μού είπε ότι ο βασιλιάς ελευθέρωσε τον Ιερεμία.
Κλόνισε την πίστη του βασιλιά, σκέψου τι μπορεί να κάνει στη χώρα.
Ο Ιερεμίας δεν δουλεύει για το Θεό, αλλά για τη Βαβυλώνα.
Ο βασιλιάς ελευθέρωσε όλους τους σκλάβους.
Μπορείς να γυρίσεις σπίτι σου, στους δικούς σου.
Τι τον έκανε να αλλάξει γνώμη;
Αυτό είναι μεταξύ του Θεού και του Βασιλιά.
Μερικοί θα έλεγαν ότι αυτό οφείλεται στα κηρύγματά σου.
Τα λόγια σου έφτασαν έως εμάς, στη Βαουρίμ.
Θα φύγουμε αύριο πρωί-πρωί.
Φοβάμαι... Φοβάμαι πως δεν μπορώ να έρθω.
Γιατί;
Δεν αμφιβάλλω για τις ανησυχίες σου, αλλά...
αν πας στο βασιλιά και του πεις ότι η αποστολή σου ολοκληρώθηκε;
Τον Θεό υπηρετώ, όχι τον βασιλιά.
΄Εκανες πράξη το θέλημα του Θεού! Οι σκλάβοι ελευθερώθηκαν!
Τα πράγματα πρέπει να άλλαξαν.
΄Ολοι το γιορτάζουν και πλέον δεν έχουν λόγο να σου κάνουν κακό.
Μπορούμε ακόμα να ζήσουμε μαζί.
΄Εχουμε τόσα να δώσουμε ο ένας στον άλλον.
Πώς μπήκες;
Ξεκουράσου.
Το κανόνισε ο ξάδερφός μου.
Πρέπει να φύγεις.
Σου έφερα κάτι να φας.
-Θα μείνω μαζί σου. -΄Οχι.
Πρέπει να πάρεις τους δικούς σου και να φύγετε από την Ιερουσαλήμ.
Η περηφάνια του βασιλιά θα εξοργίσει τους Βαβυλώνιους.
Ο Θεός θα καταστρέψει την πόλη μέσω αυτών.
Γιατί να κάνει κάτι τέτοιο;
Διότι πρέπει να την καταστρέψει πριν την χτίσει εκ νέου.
Φύγε.
Μάζεψε την οικογένειά σου, κάνε μία νέα αρχή.
Ο Θεός είναι μαζί σου και σε ευλογεί.
Δεν μπορώ να σε αφήσω. Σε αγαπάω, Ιερεμία.
Κι εγώ σε αγαπώ.
Αλλά ο Θεός με δίδαξε ότι δεν μπορούμε να έχουμε ό,τι επιθυμούμε.
Δεν ξέρω γιατί μου έδειξε την αγάπη σου και δεν μ΄ αφήνει να την έχω.
Αλλά ξέρω ότι είναι θέλημά Του.
-Δεν φεύγω, θα μείνω. -Ιουδίθ, πρέπει να φύγεις.
Θα μείνω.
Πιάστε την!
Γιατί;
Ο βασιλιάς ήρθε στα λογικά του.
Ακύρωσε την απόφασή του για τους σκλάβους.
Επειδή έφυγαν οι Βαβυλώνιοι; Θα ξανάρθουν!
Μην ανακατεύεσαι, Ιερεμία.
Ο βασιλιάς υπηρέτησε το Θεό του. Τώρα θα υπηρετήσει το λαό του.
Ανέκαθεν έδειχνε ζωηρό ενδιαφέρον για την κόρη του Ελιακείμ.
Θα χαρεί όταν μάθει ότι την έφερες σε εκείνον.
-Σταματήστε τον! -Αφήστε την!
΄Ελα.
Θεέ μου!
Κύριε, με εγκατέλειψες.
Είσαι δυνατότερος από εμένα και επικράτησες.
Δεν θα αναφέρω ξανά το όνομά Σου...
ούτε θα μιλήσω ξανά στο όνομά Σου.
ΕΝΑ ΧΡΟΝΟ ΑΡΓΟΤΕΡΑ
Πού είναι οι Αιγύπτιοί σου τώρα;
΄Εχουμε τρεις με τέσσερις μήνες. ΄Ισως κι έναν χρόνο.
΄Εχουμε χρόνο να κάνουμε έκκληση στον Φαραώ.
Ο Ναβουχοδονόσωρ θέλει γη για να τοποθετήσει στρατό.
Αφέντη μου...
Ποιος είναι εκεί;
΄Εχεις κανένα μήνυμα από τον Κύριο;
Μίλα!
Μην δοκιμάζεις την υπομονή μου!
Τι έκανα που σε πρόσβαλλε και με έκλεισες στη φυλακή;
Τα λόγια σου προκάλεσαν αναστάτωση στο λαό μου.
Την αλήθεια είπα.
Πού είναι οι προφήτες που έλεγαν ότι δεν θα ξανάρθουν οι Βαβυλώνιοι;
Δεν σε κάλεσα να με επικρίνεις αλλά για να μου πεις το θέλημα του Θεού.
Δεν έχω τίποτε άλλο να πω.
Τι;
Προέβλεψες ότι οι Αιγύπτιοι θα μας εγκατέλειπαν και έτσι έγινε.
Προέβλεψες το θάνατο του Ανανία και πέθανε εντός του έτους.
Προφήτευσες ότι ο στρατός της Βαβυλώνας θα έκανε επίθεση...
και εδώ και δύο χρόνια πολιορκούν την πόλη μας.
Εσύ, ο μεγάλος προφήτης, δεν έχεις τίποτε άλλο να πεις;
Είχες την ευκαιρία να ευχαριστήσεις τον Κύριο...
αλλά δεν είχες το θάρρος να υπερασπιστείς την αλήθεια.
Τι;
Συγχώρεσέ με, Κύριε.
Μόνο αυτό σού έμεινε; Να σέρνεσαι στα πόδια του βασιλιά;
Αν γυρεύεις απαντήσεις, απευθύνσου στον Κύριο.
Φρουροί!
Πάρε αυτόν τον άνδρα...
αυτόν τον προφήτη από μπρος μου! Φύγε!
Αυτά είπε ο Κύριος...
΄΄Θα δώσω την πόλη στον βασιλιά της Βαβυλώνας, Ναβουχοδονόσωρ...
και θα την δεχθεί.
Οι Βαβυλώνιοι θα κάψουν την πόλη...
διότι τα τέκνα του Ισραήλ μού γύρισαν την πλάτη...΄΄
-Πρέπει να θανατωθεί. -΄Οχι, είναι προφήτης.
Προδότης είναι. Σκοτώνουμε τους προδότες.
Δεν υπάρχει άλλο θέμα συζήτησης εκτός απ΄ αυτόν τον προφήτη;
Τα αμυντικά μέτρα της Ιερουσαλήμ, ίσως;
Αυτό αφορά την άμυνα της πόλης μας, Μεγαλειότατε.
Αποδυναμώνει τους στρατιώτες, όλο και περισσότεροι λιποτακτούν.
Κάποτε εκτιμούσα τις συμβουλές σου, στρατηγέ Σαφάν.
Και τώρα, Μεγαλειότατε;
Ποιον θα επιλέξετε να αποκρούσει τους Βαβυλώνιους εκτός των τειχών...
και την δυσαρέσκεια του λαού εντός των τειχών;
Μην δώσετε στο λαό αφορμή να πράξει ανόητα, Μεγαλειότατε.
Θα τους μαζέψω από τις χώρες όπου τους οδήγησε η οργή μου...
και θα τους οδηγήσω ξανά σε αυτό το μέρος...
όπου θα ζήσουν εν ειρήνη.
Στην άκρη!
Εσύ! ΄Ελα μαζί μου!
Και θα κάνω μία παντοτινή διαθήκη. Και θα είναι ο λαός μου...
΄Οχι, είναι καλός άνθρωπος!
Σταμάτα να εκστομίζεις αυτές τις προδοσίες!
Αυτά είπε ο Κύριος...
΄΄Ιδού, εσύ και όλοι σου οι φίλοι θα σκλαβωθείτε...
και τα ξένα ξίφη θα τους σκοτώσουν και τα μάτια σου θα το δουν!΄΄
Ο Θεός υποσχέθηκε ότι θα ζήσετε αν παραδοθείτε στους Βαβυλώνιους.
Δεν είναι προδοσία να ακολουθήσετε το θέλημα του Κυρίου.
Είναι αμαρτία αν δεν το κάνετε! Υπακούστε στον Κύριο!
Θα θανατώνουμε όποιον πιάνουμε να παραδίνεται.
Κήρυξε ό,τι θες από εδώ, προφήτη!
Μεγαλειότατε;
-Τι είναι; -Πρόκειται για τον Ιερεμία.
Τι;
Ακόμα κι εδώ;
Ποιος είσαι;
Είμαι Αβδεμελέχ, ένας ταπεινός ευνούχος, Μεγαλειότατε.
΄΄Αβδεμελέχ΄΄ σημαίνει ΄΄υπηρέτης του βασιλιά΄΄.
-Σας υπηρετώ με μεγάλη χαρά. -Είσαι από τους λίγους.
Τι ξέρεις για τον Ιερεμία;
Ακολούθησα τον Στρατηγό. Φυλάκισε τον Ιερεμία στο πηγάδι.
Θα πεθάνει εκεί πέρα.
Ωραία.
Αν πεθάνει, η οργή του Θεού θα πέσει επάνω μας!
Δεν έχει ήδη πέσει;
Μπορώ να σε αποκεφαλίσω κι εσύ επιμένεις.
Γιατί;
Πώς εσύ, ένας ευνούχος, ακούς τη φωνή του Κυρίου...
ενώ εγώ, ο βασιλιάς του Ιούδα...
ικετεύω τον Κύριο να μου δώσει ένα σημάδι και δεν ακούω τίποτα;
Τραβήξτε τον επάνω.
Οδηγήστε τον στην αυλή της φυλακής.
Μην πεις σε κανέναν τι είπαμε, αλλιώς θα πεθάνεις.
Ιερεμία, είσαι καλά;
Ναι.
Θέλω να σου ζητήσω άλλη μία χάρη.
Δέχθηκα να σε ακούσω, αλλά είναι η τελευταία φορά.
Τι είναι τόσο σημαντικό που διακινδυνεύεις για να με δεις;
Σε ικετεύω, άκουσε το λόγο του Κυρίου και θα σωθείς...
και η πόλη δεν θα καεί.
Μιλάς πάλι εκ μέρους του Θεού;
Μην ανησυχείς, ο στρατός είναι έτοιμος.
Πώς μπορείς να λες ψέματα στον εαυτό σου και στο λαό;
Η αλήθεια είναι υποκειμενική.
Ο λόγος του Θεού τον οποίο λέγω είναι η αλήθεια.
Ο Κύριος που μου είπες να αναζητήσω δεν μιλάει!
Αν ο Θεός έχει κάτι να μου πει γιατί στέλνει εσένα να μου το πεις;
Γιατί να σου μιλήσει ο Θεός όταν δεν Του αφιερώνεις τη ζωή σου;
Του την αφιέρωσα!
Αντί να αναγείρεις μνημεία σε ψεύτικους θεούς...
κάνε τη ζωή σου ζωντανό μνημείο του Λόγου του Κυρίου!
-Κάνω ό,τι θέλει ο λαός. -Εσύ είσαι ο Βασιλιάς!
Εσύ είσαι ο ηγέτης τους.
Λατρεύουν ψεύτικους θεούς επειδή εσύ αναζητάς πλούτο κι εξουσία.
Τους έκανες να πιστεύουν ότι ένας μόνο Θεός δεν φτάνει!
Κατέστρεψες το βασίλειο που υποσχέθηκε ο Θεός!
Εσύ σκόρπισες το ποίμνιο του Κυρίου!
Δεν μερίμνησες γι΄ αυτό...
κι έτσι ο Θεός θα φροντίσει για το κακό που έκανες.
Σώσε με, Ιερεμία!
Δεν μπορώ.
Θα σε σώσει ο Θεός, αν παραδοθείς στους Βαβυλώνιους.
Ο λαός θα με σκοτώσει, αν το κάνω.
΄Οχι, δεν θα σε σκοτώσουν.
Θα ζήσεις, αλλά ως σκλάβος.
Ποτέ δεν θα γίνω σκλάβος.
Και τώρα σκλάβος είσαι.
-Πήγαινέ τον στο κελί του. -Μάλιστα, Μεγαλειότατε.
΄Ελα.
Μην του κάνετε κακό!
΄Ηρθε η ώρα, φίλε μου...
να ετοιμαστείς για το πέρας του έργου μας και για μια νέα αρχή.
Ιερεμία, μάς κάλεσες;
Θέλω να παρακολουθήσετε μία εμπορική συναλλαγή.
Πολιορκούν την πόλη, ο κόσμος λιμοκτονεί και κάνεις συναλλαγές;
Αυτός είναι ο ξάδερφός μου Αναμεήλ.
Είδα ένα όραμα...
Ο Θεός μού είπε ΄΄Αγόρασε το κτήμα μου στην Ανανώθ.΄΄
Αγόρασέ το εσύ, Ιερεμία.
Η πόλη θα πέσει κι εσύ αγοράζεις γη σαν να μην συμβαίνει τίποτα!
Αυτά λέει ο Κύριος...
΄΄Θα μαζέψω το λαό μου απ΄ όπου τον οδήγησα...
και ιδού, θα κάνω νέα διαθήκη με τον οίκο του Ισραήλ.
Αλλά αυτή θα τη γράψω στις καρδιές τους.
Θα είμαι ο Θεός τους και θα είναι ο λαός μου.΄΄
Μεγαλειότατε, τα τείχη έπεσαν, πρέπει να τρέξουμε να σωθούμε!
Φέρτε τους γιους μου!
Ευχαριστώ, πατέρα.
Ευχαριστώ.
Μεγαλειότατε!
Περικυκλώστε τον βασιλιά!
Κατεβάστε τα όπλα σας!
Δεν υποκλίνεσαι στον κατακτητή;
Υποκλινόμαστε μόνο στον έναν και μοναδικό Θεό.
Ο Θεός σας σάς έβαλε σε αυτή τη θέση!
Για να ευχαριστήσω το Θεό σου...
διότι δεν θέλω να προκαλώ την οργή κανενός θεού...
όσο ασήμαντος κι αν είναι...
σε καταδικάζω σε θάνατο.
Είμαι βέβαιος ότι αυτό θέλει ο Θεός σου. ΄Εχεις τίποτε να πεις;
Μίλα! Εμείς δεν χρονοτριβούμε!
΄Εμαθα ότι υπήρχε ένας προφήτης...
που σου είπε ότι αυτό θα γινόταν.
-Ο Ιερεμίας. -Ναι, ο Ιερεμίας.
Αυτός είναι.
-Τι είπε για το μέλλον σου; -΄Οτι δεν θα με σκότωνες.
Αλήθεια;
Τότε, πρέπει να σε κρατήσουμε στη ζωή, σωστά;
Ποιοι είναι αυτοί οι όμορφοι νέοι που προσπάθησαν να διαφύγουν;
Οι γιοι μου.
Αυτό είναι το τελευταίο πράγμα που θα δεις...
Ζωντανός, όπως σου είπε ο Θεός σου.
Ναβουχοδονόσωρ!
Φρουροί!
΄Ελα!
-Είσαι ο Ιερεμίας; -Ναι.
Είναι ο Νεβουζαραδάν, στρατηγός της βαβυλωνιακής φρουράς.
Πώς ξέρεις για μένα;
΄Ολοι οι Βαβυλώνιοι στρατιώτες γνωρίζουν για τον Ιερεμία.
Ο βασιλιάς Ναβουχοδονόσωρ με διέταξε να σε ελευθερώσω.
Να με ελευθερώσεις;
Ο ναός θα χτιστεί ξανά...
και την επόμενη φορά, θα χτιστεί και στις καρδιές των ανθρώπων.
ΥΠΟΤΙΤΛΟΙ BY WATCHER